OpenLLM-France/wikimedia huggingface dataset:
# Trichiurus auriga

Trichiurus auriga és una espècie de peix pertanyent a la família dels triquiúrids.

## Descripció

* Pot arribar a fer 35 cm de llargària màxima (normalment, en fa 23).
* Cos molt allargat, comprimit i de color blanc perla, lleugerament fosc al dors. Les vores de les aletes dorsal i anal són fosques en els exemplars conservats en formol.
* Boca molt grossa.
* 3 espines i 106-116 radis tous a l'aleta dorsal i 80 radis tous a l'anal.
* Absència d'aletes pèlviques i caudal.

## Alimentació

Menja gambes i peixets (com ara, mictòfids i gonostomàtids).

## Hàbitat

És un peix marí i bentopelàgic que viu entre 250 i 350 m de fondària (31°N-14°S, 32°E-139°E).

## Distribució geogràfica

Es troba a l'Índic occidental (el mar Roig i la costa occidental de l'Índia) i el Pacífic occidental (el mar de Timor).

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius).
* ↑ «Entrada a uBio» (en anglès). [Consulta: 8 abril 2020].
* ↑ Klunzinger, C. B., 1884. Die Fische des Rothen Meeres. Eine kritische Revision mit Bestimmungstabellen. I. Teil. Acanthopteri veri Owen. Stuttgart. Fische Rothen Meeres: i-ix + 1-133 + (13), Pls. 1-13.
* ↑ The Taxonomicon (anglès)
* 1 2 3 4 5 FishBase (anglès)
* ↑ Nakamura, I. i N.V. Parin, 1993. FAO Species Catalogue. Vol. 15. Snake mackerels and cutlassfishes of the world (families Gempylidae and Trichiuridae). An annotated and illustrated catalogue of the snake mackerels, snoeks, escolars, gemfishes, sackfishes, domine, oilfish,. cutlassfishes, scabbardfishes, hairtails, and frostfishes known to date. FAO Fish. Synop. 125(15):136 p.
* ↑ Nakamura, I. i N.V. Parin, 1993.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Nakamura, I., 1997. Trichiuridae. Cutlassfishes. A: K.E. Carpenter i V. Niem (eds.). FAO Identification Guide for Fishery Purposes. The Western Central Pacific.
* ↑ Department of Fisheries Malaysia, 2009. Valid local name of Malaysian marine fishes. Department of Fisheries Malaysia. Ministry of Agriculture and Agro-based Industry. 180 p.
* ↑ Fouda, M.M. i G.V. Hermosa, Jr., 1993. A checklist of Oman fishes. Sultan Qaboos University Press, Oman. 42 p.
* ↑ Randall, J.E. i C. Anderson, 1993. Annotated checklist of the epipelagic and shore fishes of the Maldives Islands. Ichthyol. Bull. of the J.L.B. Smith Inst. of Ichthyol. 59:47.
* ↑ Sommer, C., W. Schneider i J.-M. Poutiers, 1996. FAO species identification field guide for fishery purposes. The living marine resources of Somalia. FAO, Roma, Itàlia. 376 p.

## Bibliografia

* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Tullahoma

Tullahoma és una població dels Estats Units a l'estat de Tennessee. Segons el cens del 2000 tenia 17.994 habitants.

## Demografia

Segons el cens del 2000, Tullahoma tenia 17.994 habitants, 7.336 habitatges, i 5.039 famílies. La densitat de població era de 312,5 habitants/km².
Dels 7.336 habitatges en un 32,3% hi vivien nens de menys de 18 anys, en un 51,9% hi vivien parelles casades, en un 13,3% dones solteres, i en un 31,3% no eren unitats familiars. En el 27,3% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,4% tenia menys de 18 anys, un 8,6% entre 18 i 24, un 26,9% entre 25 i 44, un 23% de 45 a 60 i un 16,1% 65 anys o més.
L'edat mediana era de 38 anys. Per cada 100 dones de 18 o més anys hi havia 85,6 homes.
La renda mediana per habitatge era de 34.119 $ i la renda mediana per família de 39.797 $. Els homes tenien una renda mediana de 33.662 $ mentre que les dones 20.962 $. La renda per capita de la població era de 20.002 $. Entorn del 14,2% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tullahoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Tullahoma». American Fact Finder. Oficina del Cens dels Estats Units, 12-01-2010.
# Triangle (desambiguació)

«Triangle» té aquests significats:
* Geometria:
** Triangle, polígon de tres costats.
* Música:
** Triangle (instrument musical), instrument musical de percussió.
* Geografia:
** Triangle de les Bermudes, zona de l'oceà Atlàntic famosa per les desaparicions de vaixells i avions que s'hi han produït.
** Triangle (Israel) assentament humà.
* Astronomia:
** Triangle d'Estiu, asterisme de l'hemisferi nord.
** Constel·lació del Triangle
** Constel·lació del Triangle Austral
* Química:
** Triangle (química), estri de laboratori de química.
* Premsa:
** El Triangle, revista setmanal d'informació general.
Viccionari
# Tuti (Paraulògic)

En el joc del paraulògic, el Tuti és el mot més important, que conté totes les lletres incloses en el joc del dia.
Es tracta del mot més important per als jugadors del Paraulògic. El motiu no és únicament una qüestió d'estratègia. Per als jugadors, trobar el tuti proporciona una satisfacció especial, sovint superior al valor dels punts que se n'obtenen. El nombre de tutis que l'usuari hi pot descobrir no és fix, sinó que canvia d'un dia a l'altre, en funció de la combinació de lletres disponible: a vegades només n'hi ha un, d'altres n'hi ha dos i en determinades ocasions n'hi ha ha tres i fins i tot més.
A partir del joc del Paraulògic, la paraula 'Tuti' ha anat agafant volada i s'ha convertit en un fenomen social que abasta des de la lletra de cançons que s'han fet virals, l'arribada als mitjans de comunicació de masses, i fins i tot ha estat utilitzada amb els anuncis de fitxatges del Barça.

## Referències

* ↑ «Una nova moda al paraulògic, jugar als tutis». VilaWeb, 02-02-2022 [Consulta: 2 març 2023].
* ↑ Camps, Magí «El joc Paraulògic fa el tuti». La Vanguardia, 04-01-2022 [Consulta: 2 març 2023].
* ↑ Escribà i Cruells, Ares «Tuti!». El Segre, 05-01-2022 [Consulta: 2 març 2023].
* ↑ «La cançó del Paraulògic: "Jo no em moc fins que trobi un tuti". La companyia teatral Generació DM triomfa a les xarxes socials amb un tema dedicat al joc de paraules en català de moda». Regió7, 26·01·2022 [Consulta: 2 març 2023].
* ↑ «El Barça anuncia l'últim fitxatge amb un ‘tuti’ del Paraulògic. El club ha comunicat el tercer reforç blaugrana en el mercat d'hivern amb un rusc del joc lingüístic de moda». RAC1, 29-01-2022 [Consulta: 2 març 2023].
# Turó de les Torres

El Turó de les Torres és una muntanya de 900 metres que es troba al municipi d'Àger, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Universitat de Colima

La Universitat de Colima (en espanyol: Universidad de Colima) és una institució d'educació superior de l'Estat de Colima a Mèxic.

## Rectors

| Rector | Periodo |
| José S. Benítez | 1940 - 1943 |
| Miguel Gómez Sandoval | 1944 - 1949 |
| Benjamín Fuentes González | 1949 - 1950 |
| Ricardo Guzmán Nava | 1950 - 1955 |
| Juan Hernández Espinosa | 1955 - 1957 |
| José Ma. Castellanos Urrutia | 1957 - 1960 |
| Jorge Castell Guerrero | 1961 |
| José Pérez Mendoza | 1961 - 1962 |
| Salvador González Ventura | 1962 - 1965 |
| Ángel Reyes Navarro | 1965 - 1968 |
| Mario de la Madrid | 1968 - 1970 |
| José Reyes Llerenas Ochoa | 1970 - 1973 |
| Alberto Herrera Carrillo | 1973 - 1979 |
| Jorge Humberto Silva Ochoa | 1979 - 1989 |
| Fernando Moreno Peña | 1989 - 1997 |
| Carlos Salazar Silva | 1997 - 2005 |
| Miguel Ángel Aguayo López | 2005 - 2012 |
| Ramón Arturo Cedillo Nakay | 2012 - 2013 |
| Eduardo Hernández Nava | 2013 - 2017 |
# Tragopan de Blyth

El tragopan de Blyth (Tragopan blythii) és una espècie d'ocell de la família dels fasiànids (Phasianidae). l'epítet específ comemora el zoòleg anglès Edward Blyth (1810-1873).
És un gran ocell semblant al faisà amb una cua curta. El mascle té la cara groga, les parts superiors grises amb taques blanques, el pit i la part posterior del cap de color vermell brillant i una banda blanca a la base de la cua. La femella és marró a tot arreu, amb taques pàl·lides uniformes i un anell ocular pàl·lid indistint.
Habita en boscos subtropicals i temperats d'alzines perennes i rododendres. Preferric un sotabosc dens, sovint dominat per bambús o falgueres en terrenys escarpats o rocosos. Viu dels 1.400 m (hivern) fins als 3.300 m (estiu), però la majoria de registres provenen d'una banda força més estreta (1.800-2.400 m). Menja llavors, baies, fruits i brots.
Per seduir la femella, el mascle s'inclina i raspa el terra amb les ales lleugerament aixecades. Com més cridaners i extravagants siguin els actes masculins, més probabilitats tindran d'atreure una femella. Si la femella no respon, el mascle intensifica els intents. Aleshores, el mascle passa a pavonejar-se al voltant de la femella, en un intent de distreure-la. A continuació, mou amb el pit empès cap endavant i les ales esteses a l'aire.

## Distribució

Habita zones de selva a l'Himàlaia, al sud-est de Tibet, nord-est de l'Índia, sud-oest de la Xina i oest i nord-oest de Myanmar.

## Estat de conservació

A la Llista Vermella de la UICN és classificat com vulnerable. La desforestació legal i il·legal i la manca de control en les zones protegides formen una amenaça major al nord-est de l'índia. Malgrat la prohibició, la caça com a aliment és un altre perill major així com l'agricultura amb el cultiu d'arròs segons el mètode del talla i crema a Bhutan i la pressió urbanística. La sobrexplotació és probablement l'amenaça major, hi ha zones boscoses on antany era nombrós i ara és extint.

## Referències

* ↑ McGowan, Philip J.K.; Kirwan, Guy M. «Blyth's Tragopan (Tragopan blythii)». A: J. del Hoyo, A. Elliott, J. Sargatal, D. A. Christie, and E. de Juana. Birds of the World (en anglès). Cornell Lab of Ornithology, 2020. DOI 10.2173/bow.blytra1.01.
* 1 2 3 BirdLife International «Blyth's Tragopan Tragopan blythii» (en anglès). Llista Vermella de la UICN, 2022. DOI: 10.2305/IUCN.UK.2020-3.RLTS.T22679163A177682428.en.
* ↑ McGowan i Kirwan, 2020.
* ↑ Delacour, Jean; Harrison, J.C. (il·l.). The pheasants of the world (en anglès). 2a edició. Hindhead: Spur Publications [for] the World Pheasant Association, 1977. ISBN 0-904558-37-1.
* ↑ Rosser, Alison M.; Mainka, Sue A. «Overexploitation and Species Extinctions» (en anglès). Conservation Biology, 16, 3, 01-06-2002, pàg. 584–586. DOI: 10.1046/j.1523-1739.2002.01635.x. ISSN: 0888-8892.
* ↑ Kumar, S.; Bhupathy, S.; Nakro, Vengota «Blyth's tragopan Tragopan blythi (Jerdon 1870) in eastern Nagaland: people's perception» (en anglès). Newsletter of World Pheasant Association, 19, 01-07-2019 [Consulta: 25 desembre 2022].
# Txorni

Txorni - Чёрный (rus) - és un khútor del krai de Krasnodar, a Rússia. Es troba al delta del riu Kuban. És a 22 km al nord d'Anapa i a 124 km a l'oest de Krasnodar. Pertany al poble de Iurovka.
# Unió Republicana (1903)

Unió Republicana (UR) fou un partit polític fundat a Madrid el 1903 amb el propòsit d'aplegar els grups republicans espanyols sorgits durant la Restauració, tots ells molt heterogenis ideològicament i sovint enfrontats a nivell personal, gràcies a les bones perspectives electorals aconseguides per les aliances republicanes de 1893 i 1900. Els artífexs en foren Nicolás Salmerón, que en seria el president, i Alejandro Lerroux. En el seu programa reclamava la restauració de la Constitució de 1869, la proclamació de la república i convocar unes Corts Constituents.
El nou partit aconseguí aplegar tots els partits republicans espanyols, llevat amb el Partit Republicà Democràtic Federal, amb el qual només assoliren una aliança electoral. A les eleccions de 1905 assolí un bon èxit i va obtenir 30 escons al Principat, al País Valencià i a Madrid.
La promulgació de la llei de Jurisdiccions i la conveniència de pactar amb Solidaritat Catalana trencaren el partit. D'una part, els partidaris de col·laborar amb els catalanistes (liderats per Salmerón) i d'una altra els oposats al catalanisme, encapçalats per Alejandro Lerroux i recolzats, després d'un intent de conciliació, per Julián Besteiro. En 1908 Salmerón i una part de la UR de Catalunya es van sumar a Solidaritat Catalana, coalició electoral que encapçalaria el mateix Salmerón amb notable èxit. Quan la posició favorable al catalanisme es va imposar en el si del partit, la Fraternitat Republicana de Alejandro Lerroux i el gruix dels nuclis de la Unió en la resta d'Espanya (als quals es van adherir, a més de Besteiro, altres intel·lectuals com Giner de los Ríos o Pío Baroja) va abandonar la Unió i va fundar el Partit Republicà Radical.
La Unió Republicana a Catalunya era formada per polítics de la vàlua de Francesc Layret, Albert Bastardas i Sampere, Eusebi Corominas, Emili Junoy i Gelabert, Lluís Companys, Josep Roca i Roca. El 1909 es coalitzaren amb el Centre Nacionalista Republicà i el Partit Republicà Democràtic Federal per a formar Esquerra Catalana, aliança electoral que es presentà a les eleccions de 1910. L'abril del 1910, a iniciativa de Joaquim Lluhí i Rissech, es convertí en partit amb el nom d'Unió Federal Nacionalista Republicana.

## Referències

* ↑ «Unió Republicana (1903)». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Nigel Townson. The Crisis of Democracy in Spain: Centrist Politics Under the Second Republic, 1931-1936. Sussex Academic Press. 2000. pp. 2–3.
# Unió Russa de Futbol

La Unió Russa de Futbol (en rus: Российский Футбольный Союз, Rossijski Foetbolnyj Sojoez (РФС, RFS) és l'organisme que dirigeix el futbol a Rússia.
És l'encarregada d'organitzar la Lliga russa de futbol, la Copa russa de futbol i la Selecció de futbol de Rússia. Té la seu a Moscou. Entre 1917 i 1992, el futbol rus fou governat per la Federació de Futbol de l'URSS.

## Enllaços externs

* Unió Russa de Futbol - Lloc web oficial
# Tyloperla courtneyi

Tyloperla courtneyi és una espècie d'insecte plecòpter pertanyent a la família dels pèrlids que es troba a Àsia: Tailàndia.
El seu nom científic honora la figura de G. Courtney per les seues investigacions sobre els insectes aquàtics de Tailàndia.

## Descripció

* Els adults presenten una taca marró fosc entre als ocels al cap groguenc, el pronot marró amb rugositats més fosques, les potes marró, les membranes de les ales i la nervadura marrons i els palps, antenes i cercs marrons.
* Les ales anteriors del mascle fan 17 mm de llargària i les de les femelles 24.
* L'espermateca de la femella té forma de ganxo i la seua vagina és tan ampla com llarga.
* Els ous fan 0,42 mm de llargada i 0,38 d'amplada.

## Referències

* ↑ Catalogue of Life (anglès)
* ↑ Perlidae Species Listing (anglès)
* 1 2 3 4 Stark P.B. & Sivec I., 2005. New species of Tyloperla (Plecoptera: Perlidae) from Vietnam and Thailand. Illiesia, 1(1):1-7.
* ↑ Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Tylomys watsoni

Tylomys watsoni és una espècie de mamífer rosegador de la família dels cricètids. Viu a altituds de fins a 2.700 msnm a Costa Rica i Panamà. Els seus hàbitats naturals són els boscos perennifolis del vessant del Carib, els boscos humits de plana i les rouredes d'altiplans. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del col·leccionista H. J. Watson.

## Referències

* ↑ Schipper, J.; Woodman, N.; Timm, R. Tylomys watsoni. UICN 2008. Llista Vermella d'espècies amenaçades de la UICN, edició 2008, consultada el 26 juny 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 440. ISBN 978-0801893049.
# Urmella

Urmella és un poble aragonès pertanyent al municipi de Bissaürri, comarca de la Ribagorça. S'hi parla el benasquès. Està situat a 1250 metres d'altitud, però és un lloc amb poca obaga i hi toca molt el sol. Això provoca que el clima sigui muntanyós però les nevades són escasses.
És troba a la dreta del torrent d'Urmella, afluent, per l'esquerra, de l'Éssera, que neix als vessants meridional i occidental de la tuca d'Urmella (2.535 m, contrafort meridional del pic Gallinero), que s'uneix al seu col·lector a prop de Castilló de Sos. De la seva parròquia (Sant Just), que era de la jurisdicció de l'abat de Sant Victorià, depenien els llogarets de Renanué i de Rins. Formà un municipi (del qual depenia la quadra de les Fades), agregat al s XIX al d'Arassant. En aquest indret hi havia hagut l'antic monestir d'Orema.
El Monestir d'Urmella és un monestir benedictí d'estil romànic del segle xi, situat al municipi de Bissaürri, dins de la Franja de Ponent a la comarca de la Ribagorça a l'indret conegut com a Urmella. Fou dependència de l'abadia de Sant Victorià d'Assan des del 1044.

## Referències

* ↑ Bisaurri. «Urmella -» (en castellà), 01-02-2010. Arxivat de l'original el 2020-07-08. [Consulta: 8 juliol 2020].
* 1 2 «Urmella | enciclopèdia.cat». [Consulta: 8 juliol 2020].
* 1 2 «Orema | enciclopèdia.cat». [Consulta: 8 juliol 2020].
* ↑ «URMELLA-Rutas romanicas por el altoaragon-A.Garcia Omedes» (en castellà). [Consulta: 8 juliol 2020].
# Txvilevaïta

La txvilevaïta, també coneguda com chvilevaïta, és un mineral de la classe dels sulfurs. Rep el nom en honor de la mineralogista russa Tatiana Nikiforovna Txvilevoi (1925-).

## Característiques

La txvilevaïta és un sulfur de fórmula química Na(Cu,Fe,Zn)₂S₄. Cristal·litza en el sistema trigonal. La seva duresa a l'escala de Mohs és 3.
Segons la classificació de Nickel-Strunz, la txvilevaïta pertany a «02.F - Sulfurs d'arsènic, àlcalis, sulfurs amb halurs, òxids, hidròxid, H₂O; amb alcalins (sense Cl, etc.)» juntament amb els següents minerals: caswellsilverita, schöllhornita, cronusita, orickita, rasvumita, pautovita i colimaïta.
L'exemplar que va servir per a determinar l'espècie, el que es coneix com a material tipus, es troba conservat al Museu Mineralògic Fersmann, de l'Acadèmia de Ciències de Rússia, a Moscú (Rússia).

## Formació i jaciments

Va ser descoberta al dipòsit de plom i zinc d'Akatui, a la localitat homònima situada a l'antiga província de Txità (Krai de Zabaikàlie, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Chvilevaite» (en anglès). Mindat. [Consulta: 25 novembre 2020].
# Txàguino (Tomsk)

* Per a altres significats, vegeu «Txàguino».
Txàguino (en rus: Чагино) és un poble de l'óblast de Tomsk, a Rússia, que el 2015 tenia 33 habitants.

## Referències

* ↑ Реестр административно-территориальных единиц Томской области (по состоянию на 1 января 2015 года) (en rus).
# Txàikine

«Txàikine» té aquests significats:
* Txàikine (Djankoi), localitat de la República Autònoma de Crimea a Ucraïna
* Txàikine (Simferòpol), localitat de la República Autònoma de Crimea a Ucraïna
# Vaixell mercant

Tot vaixell no englobat en l'Armada, exceptuant els d'esbarjo, és en principi un vaixell mercant, tot i que bàsicament aquesta definició només engloba els dedicats al transport de passatgers o mercaderies.

## Tipus de vaixells mercants

Hi ha molts tipus de vaixells mercants, bàsicament:
* Vaixell de càrrega general, que fins fa poc van ser els amos dels mars, però que actualment representen una petita fracció.
* Bulk-carrier, per a les càrregues sòlides a granel. La seva mida varia des de 2.000 o 3.000 TPM fins a les 400.000 TPM.
* Petrolier, des de petits vaixells de 500 TPM fins als superpetroliers de 550.000 TPM. Es divideixen també pel tipus de càrrega transportada, petroli cru, productes, etc.
* Metaner des de petits LPG de 500 metres cúbics fins a grans vaixells amb capacitat de 260.000 metres cúbics (la mida d'aquests vaixells es dona habitualment en unitats de volum).
* Quimiquer, per a tota mena de transport de productes químics. Solen tenir molts tancs per poder transportar diferents productes.
* Vaixell portacontenidors, per transportar contenidors amb les mercaderies més diverses; mouen el comerç internacional, ja que han fet que el preu del transport s'abarateixi en gran manera. La seva mida es mesura per TEU, equivalent a un contenidor de 20 peus. FEU, equivalent a un contenidor de 40 peus. N'hi ha des de 100 TEU fins monstres d'uns 13.000 TEU.
* Vaixell frigorífic, especialitzat en transport càrregues refrigerades, generalment productes alimentaris.
* Vaixell de càrrega
* Ro-ro o vaixell de càrrega horitzontal, transporta carregament rodant; han abaratit el transport de cotxes o material rodant. Es mesuren per la quantitat de vehicles que poden transportar.
* Creuer, que han conegut un gran auge per la proliferació de turisme marítim.
* Transbordador (també anomenat ferri), per transportar mercaderies, passatgers i els seus vehicles en distàncies relativament curtes.
* Mercant armat
# Van Buren (Arkansas)

Van Buren és una població dels Estats Units a l'estat d'Arkansas. Segons el cens del 2006, Estimate tenia 21.249 habitants.

## Demografia

Segons el cens del 2000, Van Buren tenia 18.986 habitants, 6.947 habitatges, i 5.182 famílies. La densitat de població era de 486,8 habitants/km².
Dels 6.947 habitatges en un 40,4% hi vivien nens de menys de 18 anys, en un 56,2% hi vivien parelles casades, en un 14,7% dones solteres, i en un 25,4% no eren unitats familiars. En el 21,7% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,6% tenia menys de 18 anys, un 9% entre 18 i 24, un 30,7% entre 25 i 44, un 20,1% de 45 a 60 i un 10,6% 65 anys o més.
L'edat mediana era de 33 anys. Per cada 100 dones de 18 o més anys hi havia 86,8 homes.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Van Buren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Van Buren». American Fact Finder. Oficina del Cens dels Estats Units, 12-01-2010.